PATVIRTINTA

Lietuvos nacionalinio dramos teatro generalinio direktoriaus

2012 m. lapkričio 8 d.

Įsakymu Nr. V-166

**LIETUVOS NACIONALINIO DRAMOS TEATRO**

**MATERIALIOJO TURTO VIEŠO NUOMOS KONKURSO ORGANIZAVIMO**

**TAISYKLĖS**

**I. Bendrosios nuostatos**

1. Biudžetinės įstaigos Lietuvos nacionalinio dramos teatro (toliau – Teatro) patikėjimo teise valdomo valstybės materialiojo turto viešo nuomos konkurso organizavimo taisyklės (toliau – Taisyklės) reglamentuoja valstybės materialiojo turto (toliau tekste – turtas) viešo nuomos konkurso (toliau tekste – turto nuomos konkursas; konkursas) tvarką ir sąlygas, pagrindinius turto nuomos sutarties reikalavimus.
2. Teatras, organizuodamas turto nuomos konkursą, vadovaujasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymu (Žin., 1998, Nr. [54-1492](http://www3.lrs.lt/pls/inter/dokpaieska.showdoc_l?p_id=57676); 2002, Nr. [60-2412](http://www3.lrs.lt/pls/inter/dokpaieska.showdoc_l?p_id=168629)), Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės materialiojo turto nuomos“ (Žin., 2001, Nr. [106-3814](http://www3.lrs.lt/pls/inter/dokpaieska.showdoc_l?p_id=156590)), kitais teisės aktais ir šiomis Taisyklėmis.
3. Turto nuomos konkursą organizuoja ir vykdo Teatro generalinio direktoriaus įsakymu sudaryta materialiojo turto viešo nuomos konkurso komisija (toliau – Komisija).
4. Turto nuomos konkursas skelbiamas viešai nacionaliniame dienraštyje „Lietuvos žinios“ ir Teatro internetinėje svetainėje <http://www.teatras.lt/lt/teatras/dokumentacija/>. Skelbimo turinys formuluojamas vadovaujantis Lietuvos Respublikos Vyriausybės 2001 m. gruodžio 14 d. nutarimu Nr. 1524 patvirtintų Valstybės materialiojo turto viešo nuomos konkurso organizavimo taisyklių (Žin., 2001, Nr. 106 – 3814) 9 punkte numatytais reikalavimais.
5. Jeigu du kartus paskelbus Turto nuomos konkursą neužsiregistruoja nė vienas konkurso dalyvis skelbiant to paties turto nuomos konkursą trečią kartą, pradinis nuompinigių dydis sumažinamas 30 procentų. Skelbiant konkursą ketvirtą ir daugiau kartų, pradinį nuompinigių dydį nustato Teatras.

**II. Turto nuomos konkurso objektas**

1. Teatras turto nuomos konkurse išnuomoja šį turtą: 173,58 kv. m. bendro naudingo ploto negyvenamąsias patalpas (toliau kartu vadinama Patalpomis), esančias pastate, adresu Gedimino pr. 4, Vilniuje, unikalus numeris 1098-1001-9018. Išnuomojamos šios Patalpos:

6.1. Patalpos, pastato vidaus plotų eksplikacijoje pažymėtos numeriais 1-23, 1-24, 1-25, 1-26, 1-27, 1-28 (Pagrindinis bufetas), kurių bendras plotas – 168,58 kv. m., toliau vadinamos Patalpomis Nr. 1;

6.2. Patalpų, pastato vidaus plotų eksplikacijoje pažymėtų numeriu 4-10 (Erdvė prie Mažosios salės), dalis, kurios plotas – 5 kv. m., toliau vadinamos Patalpomis Nr. 2;

1. Visos šių Taisyklių 6.1 ir 6.2 punktuose nurodytos Patalpos yra išnuomojamos kartu tik vienam Konkursą laimėjusiam Konkurso dalyviui.
2. Turtas išnuomojamas maitinimo paslaugoms teikti tik teatro lankytojams ir teatro darbuotojams. Reikalavimai maitinimo paslaugai pridedami Taisyklių priede Nr. 1. Nuomininko vykdoma veikla negali prieštarauti LR teisės aktų reikalavimams.
3. Patalpos nuomojamos be maisto gaminimui ir/ ar tiekimui reikalingos įrangos. Tokia įranga savo lėšomis ir jėgomis įsipareigoja pasirūpinti Konkurso laimėtojas, su kuriuo sudaroma nuomos sutartis.
4. Pradinis nuompinigių dydis apskaičiuotas vadovaujantis Lietuvos Respublikos aplinkos ministro ir Lietuvos Respublikos finansų ministro 2007 m. birželio 7 d. įsakymu Nr. D1-322/K1-206 patvirtintų Nuompinigių už valstybės materialiojo turto nuomą skaičiavimo taisyklių nuostatomis (Žin., 2007, Nr. 65-2541). **Minimalus mėnesinis 1 m2 nuompinigių dydis yra 20,00** **Lt.**
5. Turtas išnuomojamas 5 metų laikotarpiui.
6. Pasibaigus nuomos sutarties terminui, su nuomininku, visiškai įvykdžiusiu pagal nuomos sutartį prisiimtas pareigas, nuomos sutartis galės būti atnaujinta Lietuvos Respublikos civilinio kodekso (Žin., 2000, Nr. 74 – 2262) nustatyta tvarka.
7. Teatras nuomininkui apie jo teisę sudaryti sutartį naujam terminui raštu praneš ne vėliau kaip prieš mėnesį iki nuomos sutarties termino pabaigos. Sutarties atnaujinimo atveju bendra nuomos trukmė negali būti ilgesnė kaip 10 metų.

14. Suinteresuoti asmenys iki paraiškų pateikimo gali apžiūrėti Patalpas. Susitikimas su suinteresuotais asmenimis vyks 2012 m. lapkričio 13 d. 9-12 val. bei 15 d. 14-17 val. Gedimino pr. 4, Vilniuje. Taip pat papildoma informacija teikiama tel. (8 5) 243 01 18, (8 5) 269 72 12, mob. tel. nr. 865667568.

**III. NUOMOS SĄLYGOS**

1. Nuomininkas savo lėšomis ir jėgomis privalo atlikti einamąjį Patalpų Nr. 1 remontą ne vėliau kaip per 1 (vienerius) metus nuo Patalpų Nr. 1 perdavimo dienos. Nuomininkui už atliktą Patalpų Nr. 1 einamąjį remontą nekompensuojama.
2. Nuomininkas įsipareigoja:

16.1. savo lėšomis (nekompensuojamai) remiantis nuomos konkursui pateiktu architektūrine – idėjine Patalpų Nr. 1 atnaujinimo koncepcija (suderinta su LNDT administracija), atnaujinti Patalpų Nr. 1 interjerą. Nuomininkas įsipareigoja per visą nuomos laikotarpį nekeisti ir saugoti atnaujintą Patalpų Nr. 1 interjerą kaip vieningą stilistinę visumą.

16.2. laikytis patalpose švaros ir higienos, gaisrinės saugos, darbų saugos reikalavimų, valyti patalpas, laikytis elektros ir ryšių tinklų ir įrenginių eksploatacijos taisyklių reikalavimų;

16.3. savo lėšomis išsiimti reikiamus leidimus ir atlikti kitus būtinus veiksmus tam, kad Patalpose galėtų vykdyti veiklą (teikti viešojo maitinimo paslaugas);

16.4. be Nuomotojo raštiško sutikimo Patalpose neeksponuoti jokių kūrinių (paveikslų, fotografijų, plakatų ir pan.), nerengti parodų, netransliuoti TV programų, video ir kitokių vaizdo ir garso (įskaitant ir radijo stočių) transliacijų;

16.5. užtikrinti teikiamų maitinimo paslaugų kokybės atitikimą higienos normų ir kitų maisto tvarkymą reglamentuojančių LR teisės aktų reikalavimams;

16.6. dalyvauti Teatro veikloje prisidedant prie priėmimų ir kitų reprezentacinių renginių organizavimo pagal iš anksto (likus ne mažiau kaip vienai dienai iki renginio pradžios) su Nuomotoju suderintą renginio grafiką;

16.7. užtikrinti, kad jo vykdoma veikla per visą nuomos laikotarpį netrikdytų Nuomotojo vykdomos veiklos;

16.8. ne vėliau kaip per 10 (dešimt) kalendorinių dienų nuo Patalpų priėmimo-perdavimo akto pasirašymo dienos, visam nuomos laikotarpiui Nuomotojo naudai apdrausti išsinuomotas Patalpas ne mažesnei nei 200 000,00 Lt (dviejų šimtų tūkstančių litų 00 ct) sumai nuo gaisro, stichinių nelaimių, vagystės, piktavališko turto sugadinimo dėl trečiųjų asmenų veiksmų.

16.9. savo lėšomis (nekompensuojamai) remiantis nuomos konkursui pateikta Patalpų Nr. 2 pritaikymo kavinės veiklai architektūrine idėja (suderinta su LNDT administracija), pritaikyti Patalpas Nr. 2 kavinės veiklai. Nuomininkas įsipareigoja per visą nuomos laikotarpį nekeisti ir saugoti Patalpų Nr. 2 pritaikymą kaip vieningą stilistinę visumą.

1. Nuomotojas turi teisę (iš anksto suderinęs su Nuomininku renginio laiką ir turinį) naudoti Patalpas savo meninės programos reikmėms, t.y. eksponuoti kūrinius Patalpose, rengti susitikimus, viešas paskaitas ir panašius renginius.
2. Patalpų nuomos sąlygos yra detaliai nurodytos prie Konkurso sąlygų pridedamame Nuomos sutarties projekte.
3. Nuomininkui gali būti leidžiama subnuomoti ar kitaip leisti kitiems asmenims naudoti Patalpas tik gavus atskirą rašytinį Nuomotojo sutikimą.
4. Nuomininkas turi teisę Patalpose organizuoti menines programas prieš tai jų turinį ir tvarką suderinęs su Teatro administracija. Tuo atveju, jeigu Patalpose Nuomininkas organizuoja menines programas, jis privalo užtikrinti tvarką, švarą ir saugumą ne tik nuomojamose Patalpose, bet ir Teatro foje, tualetuose.

**III. Konkurso dalyvių KVALIFIKACIJOS reikalavimai**

1. Konkurse gali dalyvauti visi suinteresuoti juridiniai asmenys, turintys teisę teikti viešojo maitinimo paslaugas ir atitinkantys visus Konkurso sąlygų reikalavimus. Paraišką konkursui gali pateikti ir šiame punkte nurodytų asmenų tinkamai įgalioti atstovai, kartu su paraiška pateikdami Konkurso dalyvio išduotą įgaliojimą.
2. Pateikdamas paraišką Konkurso dalyvis sutinka su šiomis Konkurso sąlygomis ir patvirtina, kad jo paraiškoje pateikta informacija yra teisinga ir apima viską, ko reikia tam, kad Nuomos sutartis būtų įvykdyta tinkamai.
3. Konkurso dalyvis turi atitikti šiuos minimalius kvalifikacijos reikalavimus ir kartu su paraiška privalo pateikti tai įrodančius dokumentus (jeigu konkurso dalyvis negali pateikti žemiau nurodytų dokumentų, jis turi pateikti kitus dokumentus, patvirtinančius jo atitikimą keliamiems kvalifikaciniams reikalavimams):

|  |  |  |
| --- | --- | --- |
| **Eil. Nr.** | **Minimalūs kvalifikaciniai reikalavimai** | **Konkurso dalyvio atitikimą minimaliems kvalifikaciniams reikalavimams patvirtinantys dokumentai** |
| 23.1. | Konkurso dalyvis turi teisę verstis ta ūkine veikla, kuri reikalinga Turto nuomos sutarčiai vykdyti. | Juridinio asmens įstatų kopija arba kiti dokumentai, patvirtinantys Konkurso dalyvio teisę verstis atitinkama veikla. |
| 23.2. | Konkurso dalyvis yra įvykdęs įsipareigojimus, susijusius su socialinio draudimo įmokų mokėjimu (neturi socialinio draudimo įsiskolinimų). | Valstybinio socialinio draudimo įstaigos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis išduotas ne anksčiau, kaip likus 1 mėnesiui iki paraiškos pateikimo termino pabaigos. |
| 23.3. | Konkurso dalyvis yra įvykdęs įsipareigojimus, susijusius su mokesčių mokėjimu. | Valstybinės mokesčių inspekcijos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, išduotas ne anksčiau kaip likus 1 mėnesiui iki paraiškos pateikimo termino pabaigos. |
| 23.4. | Konkurso dalyvio vadovas ir buhalteris neturi teistumo (arba teistumas yra išnykęs ar panaikintas), dėl konkurso dalyvio per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą. | Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, išduotas ne anksčiau kaip likus 1 mėnesiui iki paraiškos pateikimo termino pabaigos. |
| 23.5. | Konkurso dalyvis nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos. Jam nėra iškelta bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais. | 1) Valstybės įmonės Registrų centro išduotas dokumentas (originalas), patvirtinantis, kad Konkurso dalyvis nėra bankrutavęs, likviduojamas, jam nėra iškelta bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip likus 1 mėnesiui iki paraiškos pateikimo termino pabaigos.  2) Konkurso dalyvio deklaracija, patvirtinanti, kad Konkurso dalyvis nėra su kreditoriais sudaręs taikos sutarties, sustabdęs ar apribojęs savo veiklos. |
| 23.6. | Konkurso dalyvio vidutinė metinė bendroji apyvarta iš maitinimo paslaugų teikimo per pastaruosius 3 finansinius metus ne mažesnė kaip 100 000 Lt. | Konkurso dalyviai pateikia savo pastarųjų 3 finansinių metų pelno (nuostolių) ataskaitas.  Jei dalyvis užsiima ne tik maitinimo paslaugų teikimo veikla, tai kartu su aukščiau minėtais dokumentais dar pateikia ir konkurso dalyvio vadovo pasirašytą deklaraciją, kurioje nurodoma vidutinė metinė maitinimo paslaugų apyvarta per pastaruosius 3 finansinius metus. |
| 23.7. | Konkurso dalyvis per pastaruosius 3 metus yra sėkmingai įvykdęs bent vieną panašią sutartį.  *Panašia sutartimi laikoma sutartis dėl maitinimo paslaugų teikimo teatro, koncertinėms, parodų ar kitoms kultūros įstaigoms.* | Konkurso dalyvio vadovo ar jo įgalioto asmens (kartu pateikiant įgaliojimą) parašu ir dalyvio antspaudu patvirtinta dalyvio deklaracija, kurioje nurodyta: bent vienos iš dalyvio per pastaruosius 3 metus sėkmingai įvykdytos panašios sutarties pavadinimas, maitinimo paslaugų pirkėjo kontaktiniai duomenys, maitinimo paslaugų teikimo trukmė, maitinamų žmonių skaičius, maitinimo paslaugas teikusių darbuotojų skaičius, sutarties kaina.  Kartu su deklaracija pateikiamas ne mažiau kaip vieno iš deklaruotų maitinimo paslaugų pirkėjų atsiliepimas, kuriuo patvirtinama, kad maitinimo paslaugos buvo suteiktos tinkamai. |
| 23.8. | Konkurso dalyvis per pastaruosius 3 metus yra aptarnavęs bent 3 oficialius renginius.  *Oficialiu renginiu laikomas pobūvis, priėmimas su vaišėmis, kuriame dalyvauja svečiai – valstybės valdžios atstovai, Lietuvos ir/ ar užsienio kultūros ir meno atstovai ir pan.* | Konkurso dalyvio vadovo ar jo įgalioto asmens (kartu pateikiant įgaliojimą) parašu ir dalyvio antspaudu patvirtinta dalyvio deklaracija, kurioje nurodyta: bent trys per pastaruosius 3 metus dalyvio aptarnauti oficialūs renginiai, jų datos, maitinimo paslaugų pirkėjo kontaktiniai duomenys.  Kartu su deklaracija pateikiama bent vieno iš deklaruotų maitinimo paslaugų pirkėjų atsiliepimas, kuriuo patvirtinama, kad maitinimo paslaugos buvo suteiktos tinkamai. |
| 23.9. | Konkurso dalyvis turi teisę teikti viešojo maitinimo paslaugas ne mažiau kaip 10 metus nuo įregistravimo dienos. | Konkurso dalyvio rašytinis pareiškimas, kuriame nurodoma teisinga ir tiksli informacija kiek metų Konkurso dalyvis turi teisę ir teikia viešojo maitinimo paslaugas. |
| 23.10. | Konkurse negali dalyvauti prekybos centrams bei viešojo maitinimo įstaigų tinklams priklausančios įmonės (turinčios daugiau nei 3 prekybos/ maitinimo taškus). | Konkurso dalyvio rašytinis pareiškimas, kad konkurso dalyvis nėra prekybos centrams bei viešojo maitinimo įstaigų tinklams priklausanti įmonė (turi 3 arba mažiau prekybos/ maitinimo taškus). |

***Pastaba.*** *Dokumentų kopijos yra tvirtinamos dalyvio ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi). Teatras pasilieka sau teisę prašyti dokumentų originalų.*

24. Konkurso dalyvis turi savo lėšomis parengti ir pateikti nuomos konkursui architektūrinę-idėjinę Patalpų Nr. 1 atnaujinimo koncepciją. Reikalavimai, keliami architektūrinės-idėjinės Patalpų Nr. 1 atnaujinimo koncepcijos formai:

24.1. projektuojamos kavinės vaizdas iš kelių pagrindinių apžvalgos taškų (vizualizacijos);

24.2. mažosios architektūros įrenginiai – šviestuvų pavyzdžiai, baldų projektas, įrangos sprendimai, medžiagiškumas ir pan.;

24.3. aiškinamasis raštas.

25. Konkurso dalyvis turi savo lėšomis parengti ir pateikti nuomos konkursui Patalpų Nr. 2 pritaikymo kavinės veiklai architektūrinę idėją, vizualizaciją ir aiškinamąjį raštą.

26. Konkurso dalyvis turi savo lėšomis parengti ir pateikti veiklos nuomojamose Patalpose koncepciją. Ši koncepcija turi būti pateikiama raštu laisva forma.

27. Komisijai vertinant Konkurso dalyvio atitikimą šių Taisyklių 23 punkte numatytiems kvalifikaciniams reikalavimams, kartu vertinamas ir šių Taisyklių 24 – 26 punktuose numatytų dokumentų forma bei turinys.

**IV. PARAIŠKŲ RENGIMAS, PATEIKIMAS, KEITIMAS**

28. Turto nuomos Konkurso etapai:

28.1. Konkurso dalyvių vokų registracija;

28.2. Konkurso dalyvių pateiktų vokų atplėšimas;

28.3. Konkurso dalyvių kvalifikacijos bei pateiktų šių Taisyklių 24-26 punktuose numatytų dokumentų vertinimas;

28.4. Konkurso dalyvių finansinių pasiūlymų vertinimas.

29. Konkurso dalyvis paraišką privalo parengti pagal pateiktas A ir B formas. Konkurso dalyvių paraišką sudaro:

29.1. užpildyta paraiškos A forma (Priedas Nr. 2), konkurso dalyvio atitikimą kvalifikaciniams reikalavimams patvirtinantys dokumentai, numatyti šių Taisyklių 23 punkte, taip pat šių Taisyklių 24-26 punktuose numatyti dokumentai;

29.2. dalyvio steigimo dokumentų ir registracijos pažymėjimo kopijos, tuo atveju, jei šie dokumentai nėra pateikti kaip atitikimą šių Taisyklių 23.1 punkte numatytiems kvalifikaciniams reikalavimams patvirtinantys dokumentai;

29.3. užpildyta paraiškos B forma, kurioje nurodomas konkretus už nuomojamą turtą siūlomas nuompinigių dydis (Priedas Nr. 3).

30. Užpildytas paraiškos A ir B formas su atitinkamais priedais dalyvis deda į du atskirus vokus. Šie vokai užklijuojami. Ant kiekvieno iš jų turi būti užrašyta ši informacija: turto, kurio nuomos konkursas buvo skelbtas, pavadinimas, turto buvimo vieta (adresas) ir nuoroda „Turto nuomos konkursui“, dalyvio pavadinimas, taip pat nuoroda, kuriame voke yra paraiškos A forma, konkurso dalyvio atitikimą kvalifikaciniams reikalavimams patvirtinantys dokumentai bei šių Taisyklių 24-26 punktuose numatyti dokumentai ir kuriame voke yra paraiškos B forma su nurodytu siūlomu nuompinigių dydžiu. Šie vokai dedami į bendrą voką, kuris Teatrui pateikiamas užklijuotas. Ant šio voko turi būti užrašyta ši informacija: turto, kurio nuomos konkursas buvo skelbtas, pavadinimas, turto buvimo vieta (adresas), nuoroda „Turto nuomos konkursui" bei dalyvio pavadinimas.

31. Vokas su paraiška grąžinamas jį pateikusiam dalyviui, jeigu paraiška (jos dalis) pateikta neužklijuotame voke.

32. Konkurso dalyvių vokai su paraiškomis turi būti pateikti **iki 2012 m. lapkričio 20 d. 10 val. 00 min.** adresu Lietuvos nacionalinis dramos teatras, Gedimino pr. 4, Vilnius, 341 kab. Vėliau pateikti vokai yra neregistruojami ir grąžinami juos pateikusiems konkurso dalyviams.

33. Vokai registruojami „Turto nuomos konkurso vokų registracijos lape“ (Priedas Nr. 4), įrašant konkurso dalyvio registracijos eilės numerį, voko pateikimo datą ir laiką (minutės tikslumu).

34. Komisijos narys arba Teatro įgaliotas atstovas:

34.1. registruoja konkurso dalyvių pateiktus vokus „Turto nuomos konkurso vokų registracijos lape“ - įrašo konkurso dalyvio registracijos eilės numerį, voko su paraiška gavimo datą ir laiką (minutės tikslumu);

34.2. išduoda konkurso dalyvio registracijos pažymėjimą (Priedas Nr. 5), kuriame nurodytas registracijos eilės numeris, voko gavimo data bei laikas (minutės tikslumu), Komisijos posėdžio vieta (adresas), data ir tikslus laikas;

34.3. užrašo ant voko Konkurso dalyvio registracijos eilės numerį;

34.4. pasirašytinai supažindina Konkurso dalyvius su šiomis Taisyklėmis;

34.5. įmeta voką jį pateikusio Konkurso dalyvio arba jo atstovo akivaizdoje į užplombuotą dėžę (už dėžės plombavimą atsako Komisijos pirmininkas).

35. Konkurso dalyvis iki galutinio paraiškų pateikimo termino turi teisę pakeisti arba atšaukti savo paraišką. Toks pakeitimas arba pranešimas apie paraiškos atšaukimą pripažįstamas galiojančiu, jeigu Teatras jį gauna pateiktą raštu iki paraiškų pateikimo termino pabaigos.

36. Konkurso dalyvis privalo iki šių Taisyklių 32 punkte numatytos datos pervesti į skelbime, paskelbtame remiantis šių Taisyklių 4 punktu, nurodytą kredito įstaigos sąskaitą pradinį įnašą, lygų paskelbtam 3 mėnesių pradiniam nuompinigių dydžiui, t.y. 10415,00 Lt. Konkurso dalyvių, kurie pradinio įnašo neperveda į kredito įstaigos sąskaitą, nustatytu laiku, pateikti vokai su paraiškomis nėra atplėšiami ir neatplėšti grąžinami konkurso dalyviui.

37. **Kredito įstaigos ir sąskaitos, į kurią turi būti sumokėtas pradinis įnašas duomenys:** Biudžetinė įstaiga Lietuvos nacionalinis dramos teatras (įstaigos kodas 190753924, a/s Nr. LT38 70440 60001394565, AB SEB bankas, kodas 70440).

**V. Vokų atplėšimas IR PARAIŠKŲ VERTINIMAS**

38. Komisijos posėdis Turto nuomos konkurso laimėtojui nustatyti vyks 2012 m. lapkričio 21 d. 13 val. 00 min. Lietuvos nacionaliniame dramos teatre, Gedimino pr. 4, Vilniuje, 344 kab.

39. Komisijos pirmininkas leidžia atvykusiems Konkurso dalyviams ir/ arba jų atstovams įsitikinti, kad dėžės plomba nepažeista, o ją atidaręs - kad vokai su paraiškomis yra nepažeisti. Tik tada jis atplėšia vokus, nepažeisdamas užklijavimo juostos.

40. Konkurso dalyviai ir/ arba jų įgalioti atstovai, norintys dalyvauti Komisijos posėdyje turi pateikti:

40.1. konkurso dalyvio registracijos pažymėjimą ir asmens dokumentą bei įgaliojimą, jei posėdyje dalyvauja konkurso dalyvio įgaliotas atstovas;

40.2. kredito įstaigos išduotą dokumentą, kuriame pažymėta, kad konkurso dalyvis į Nuomotojo skelbime nurodytą kredito įstaigos sąskaitą sumokėjo pradinį įnašą, lygų paskelbtam 3 mėnesių pradiniam nuompinigių dydžiui t.y. 10415,00 Lt. Kredito įstaigos dokumentas pakeičiamas į kortelę su numeriu, atitinkančiu Turto nuomos konkurso vokų registracijos lape įrašytą konkurso dalyvio registracijos eilės numerį.

41. Jei konkurso dalyvis ar jo įgaliotas atstovas numato nedalyvauti vokų atplėšimo posėdyje, tai Taisyklių 40 punkte numatytus dokumentus privalo pateikti (asmeniškai, paštu arba per kurjerį) iki Komisijos posėdžio Turto nuomos konkurso laimėtojui nustatyti pradžios.

42. Jei Konkurso dalyvis nepateikia Taisyklių 40.2. punkte nurodyto dokumento, Konkurso dalyvio vokas neatplėšiamas ir grąžinamas jį pateikusiam Konkurso dalyviui.

43. Vokai su pasiūlymais ir kvalifikaciniais reikalavimais atplėšiami Komisijos posėdyje. Konkurso dalyvių paraiškos vertinamos dviem etapais.

44. Pirmame etape Komisija, atplėšusi vokus su paraiškos A forma, įvertina, ar Konkurso paraiškos A forma atitinka jai keliamus reikalavimus, ar Konkurso dalyviai atitinka kvalifikacinius reikalavimus, taip pat vertina šių Taisyklių 24-26 punktuose numatytų dokumentų atitikimą formaliems reikalavimams, taip pat vertina šių dokumentų turinio tinkamumą vadovaujantis šių taisyklių 45 punktu.. Tuo atveju, jeigu paraiškos A forma neatitinka jai keliamų reikalavimų ir/ ar Konkurso dalyvis neatitinka jam keliamų kvalifikacinių reikalavimų ir/ ar šių Taisyklių 24-26 punktuose numatyti dokumentai pripažįstami netinkamais, tokia paraiška (paraiškos B forma) antrame etape nevertinama.

45. Komisija vertina Konkurso dalyvių pateiktų Patalpų Nr. 1 atnaujinimo koncepcijos, Patalpų Nr. 2 pritaikymo kavinės veiklai koncepcijos ir/ ar Veiklos koncepcijos turinį vadovaudamasi šiais kriterijais ir vertinimo sistema:

|  |  |  |
| --- | --- | --- |
| **VERTINIMO KRITERIJAI** | **APRAŠYMAS** | **BALŲ SKAIČIUS** |
| 1. Patalpų Nr.1 architektūrinė – idėjinė koncepcija.  ERGONOMIŠKUMAS  Stovimų arba sėdimų vietų kavinės klientams padidinimas nuo esamų 42 iki minimum 100 vietų. | Vertinama projekto idėja galinti padidinti kavinės lankytojų aptarnavimo galimybes nuo 40 iki minimum 100 žmonių vienu metu.  Idėja neišsprendžia lankytojų momentinio srauto aptarnavimo problemos - 1 balas.  Projekto idėja pasiūlo sprendimą vienu metu aptarnauti 100 ir daugiau klientų vienu metu, suteikiant jiems galimybę pasidėti gėrimą ar užkandį ant baldo paviršiaus kavinės erdvėje – 5 balai. | Nuo 1 iki 5 |
| 2. Patalpų Nr.1 architektūrinė – idėjinė koncepcija.  FUNKCIONALUMAS  Galimybė kavinės erdvę pagal poreikį transformuoti į banketinę/ furšetinę arba susitikimų/ diskusijų erdvę. | Vertinama projekto idėja leisianti kavinės erdvę transformuoti pagal galimus teatro renginių poreikius.  Idėja nesprendžia teatro poreikių – 1 balas.  Idėja pasiūlo sprendimą, kaip kavinės erdvę paversti į banketinę/ furšetinę arba susitikimų / diskusijų erdvę – 5 balai. | Nuo 1 iki 5 |
| 3. Patalpu Nr.1 architektūrinė – idėjinė koncepcija.  ORIGINALUMAS, NOVATORIŠKUMAS,  STILIUS  Architektūrinių - idėjinių koncepcijų vertinimas šiuolaikinių interjero tendencijų ir esamo LNDT pastato architektūrinio stiliaus kontekste. | Vertinamas koncepcijos originalumas, novatoriškumas, stiliaus suvokimas.  Idėja neoriginali, neįdomi, neskoninga. Neatitinka bendros LNDT atmosferos – 1 balas.  Idėja originali, šiuolaikiška ir stilinga. Harmoningai papildo bendrą LNDT architektūrinį stilių – 5 balai. | Nuo 1 iki 5 |
| 4. Patalpų Nr.2 architektūrinė -idėjinė koncepcija  KAVINĖS ĮRENGIMAS MAŽOSIOS SALĖS HOLE  Estetiškas ir sprendimas 5 kv/m plote, įrengiant prekybos užkandžiais bei gėrimais erdvę, harmoningai papildančią Mažosios salės veiklą. | Vertinama kavinės įrengimo prie Mažosios salės idėja.  Kavinė neorganiškai ir nejaukiai įsiterpia į holą prie Mažosios salės, nesukuria traukos lauko – 1 balas.  Kavinė pratęsia Mažosios salės erdvę į holą, sukurdama jaukų traukos lauką jame, suteikdama galimybę žiūrovams vaišintis gėrimais ir užkandžiais “nepametant” teatro atmosferos – 5 balai. | Nuo 1 iki 5 |
| 5. PATEIKTŲ VIZUALIZACIJŲ (Patalpų Nr. 1 ir Patalpų Nr. 2) IŠBAIGTUMAS  Pristatymo kokybė, galimybė svarstyti kelis variantus ir realus idėjų praktinis pritaikomumas. | Vertinamas vizualizacijų išbaigtumas, jų išsamumas ir vaizdumas, skirtingų variantų pasiūla. Vertinamos idėjų įgyvendinimo galimybės.  Vizualizacijos neišbaigtos, skurdžios ir nekokybiškos, neapgalvotos detalės. Nėra variantų pasirinkimui. Abejotinos įgyvendinimo galimybės – 1 balas.  Vizualizacijos kokybiškos, išbaigtos ir išsamios.  Yra pasirinkimo galimybė. Apgalvotos sprendimų detalės. Realus idėjų praktinis įgyvendinimas – 5 balai. | Nuo 1 iki 5 |
| 6. LNDT kavinės veiklos koncepcija  POREIKIŲ SUVOKIMAS  Teatro kavinės paslaugų teikimo specifikos supratimas ir jo perteikimas aiškinamajame rašte. | Vertinama kavinės veiklos koncepcija.  Pateikta koncepcija neatitinka teatro kavinės paslaugų teikimo specifikos ypatumų – 1 balas.  Pateikta koncepcija atitinka teatro kavinės paslaugų teikimo specifikos ypatumus, joje pilnai suformuotas teatro kavinės, kaip sudedamosios teatro dalies, įvaizdis, sukuriama pridėtinė vertė bendrai LNDT atmosferai. – 5 balai. | Nuo 1 iki 5 |

46. Komisijos nariai vadovaudamiesi Taisyklių 45 punktu vertina šių Taisyklių 24 – 26 punktuose numatytus dokumentus ir atitinkamai skiria balus už atitikimą ar neatitikimą kriterijams. Konkurso dalyvio pateikti šių Taisyklių 24 – 26 punktuose nurodyti dokumentai pripažįstami tinkamais tuo atveju, jeigu jie atitinka formalius reikalavimus, numatytus Taisyklių 24 - 26 punktuose, ir vadovaujantis Taisyklių 45 punktu Komisijos vertinimu Taisyklių 24 - 26 punktuose numatyti dokumentai kartu įvertinti ne mažiau kaip 25 balais.

47. Antrame etape vertinamos tik tų paraiškų B forma, kurių A forma pirmame etape buvo pripažinta atitinkančia jai keliamus reikalavimus ir kurias pateikę Konkurso dalyviai pripažįstami atitinkančiais kvalifikacinius reikalavimus ir kai šių Taisyklių 24 – 26 punktuose numatyti dokumentai remiantis Taisyklių 46 punktu buvo pripažinti tinkamais. Komisija, atplėšusi Konkurso dalyvių, patekusių į antrą etapą, vokus su paraiškos B forma, sudaro Konkurso dalyvių pasiūlymų eilę, atsižvelgdama į pasiūlytą didžiausią nuompinigių sumą.

48. Turto nuomos konkursą laimi Konkurso dalyvis, kurio pateikta paraiška atitinka šiose Taisyklėse numatytus reikalavimus, pats Konkurso dalyvis atitinka visus kvalifikacinius reikalavimus, Konkurso dalyvio pateikti šių Taisyklių 24 – 26 punktuose numatyti dokumentai pripažinti tinkamais ir pasiūlęs didžiausią nuompinigių sumą. Jeigu tokią pat nuompinigių sumą (didžiausią) pasiūlo keli į antrą etapą patekę Konkurso dalyviai, laimėtoju pripažįstamas dalyvis, anksčiau įregistruotas Turto nuomos konkurso duomenų registracijos lape.

49. Tuo atveju jeigu Konkurso dalyvio pateikti kvalifikacinius reikalavimus įrodantys dokumentai yra neišsamūs arba netikslūs, Komisija turi teisę prašyti dalyvio juos patikslinti. Šiam dalyviui dėl kokių nors priežasčių per Komisijos nustatytą terminą nepatikslinus minėtų dokumentų, Konkurso dalyvio pateikta paraiška nevertinama.

50. Paskelbti nuompinigių dydžiai yra įrašomi į protokolą. Eilėje pirmuoju įrašomas konkurso dalyvis, pasiūlęs didžiausią nuompinigių sumą.

51. Komisija konkurso dalyvio paraišką atmeta, jeigu:

51.1. Konkurso dalyvis pateikia daugiau kaip vieną paraišką;

51.2. Konkurso dalyvio paraiška neatitinka Taisyklių numatytų reikalavimų;

51.3. Konkurso dalyvis neatitinka Taisyklių 23 punkte nustatytų minimalių kvalifikacijos reikalavimų;

51.4. Konkurso dalyvio pateikti šių Taisyklių 24 -26 punktuose numatyti dokumentai pripažinti netinkamais;

51.5. Konkurso dalyvio paraiškoje numatytas nuomos tikslas neatitinka Taisyklių 9 punkte nustatytų apribojimų;

51.6. Sumokėtas pradinis įnašas yra mažesnis už privalomąjį arba pradinis įnašas pervestas ne į nurodytąją sąskaitą;

51.7. Siūlomas nuompinigių dydis yra mažesnis už minimalų nuompinigių dydį, nurodytą skelbime;

51.8. Konkurso dalyvis pateikė netikslius ir/ ar neišsamius dokumentus, įrodančius jo atitikimą kvalifikaciniams reikalavimams ir per Komisijos nustatytą terminą nepatikslino minėtų dokumentų.

52. Turto nuomos konkurso rezultatai įforminami protokolu, kurį pasirašo Komisijos pirmininkas ir Komisijos nariai. Prie protokolo pridedama Konkurso skelbimo spaudoje iškarpa, nurodoma data ir leidinio pavadinimas. Kiekvienas konkurso dalyvis arba jo atstovas turi teisę nuo protokolo pasirašymo dienos susipažinti su protokolu.

53. Turto nuomos konkurso laimėtojas, neatvykęs į komisijos posėdį, apie Konkurso rezultatus informuojamas raštu per 3 darbo dienas nuo protokolo pasirašymo dienos: jam išsiunčiamas pranešimas, kuriame nurodomas laikas, kada bus pasirašoma nuomos sutartis. Nuomos sutartis turi būti pasirašyti ne anksčiau kaip po 5 darbo dienų ir ne vėliau kaip per 10 darbo dienų nuo protokolo pasirašymo dienos.

54. Jeigu dalyvauti turto nuomos Konkurse nustatytąja tvarka užsiregistravo tik vienas konkurso dalyvis, kuris atitinka Taisyklėse nustatytus kvalifikacinius reikalavimus, ir pasiūlęs nuompinigių ne mažiau už nustatytą pradinį nuompinigių dydį, jis laikomas konkurso laimėtoju.

55. Jeigu dalyvauti turto nuomos konkurse neužsiregistravo nė vienas dalyvis arba nei vienas konkurso dalyvis neatitinka kvalifikacinių reikalavimų, arba visi konkurso dalyviai pasiūlė mažesnį nuompinigių dydį už nustatytą pradinį nuompinigių dydį ir / ar buvo atmestos visų konkurso dalyvių paraiškos, konkursas skelbiamas neįvykusiu.

**VI. KITOS KONKURSO SĄLYGOS**

56. Pradinis turto nuomos konkurso laimėtojo įnašas įskaitomas į nuompinigius. Kitiems konkurso dalyviams pradinis įnašas per 7 kalendorines dienas grąžinamas į jų nurodytą sąskaitą kredito įstaigoje. Jeigu konkurso dalyvis, pripažintas laimėtoju, per šių Taisyklių 53 punkte nustatytą terminą nesudaro nuomos sutarties, pradinis įnašas jam negrąžinamas.

57. Neatplėšti vokai su paraiškos B forma grąžinami konkurso dalyviams.

58. Jeigu turto nuomos konkurso laimėtojas arba jo atstovas neatvyko pasirašyti nuomos sutarties per 10 darbo dienų nuo protokolo pasirašymo dienos, konkurso rezultatai Komisijos sprendimu anuliuojami ir Konkursas laikomas neįvykusiu.

59. Nuomos sutarties projektas pridedamas prie šių Taisyklių (Priedas Nr. 6).

60. Pasirašius nuomos sutartį, Teatras ne vėliau kaip per 5 darbo dienas perduoda turto nuomos konkurso laimėtojui arba jo atstovui nuomojamą turtą pagal valstybės materialiojo turto perdavimo ir priėmimo aktą (Sutarties priedas Nr. 1).

61. Turto nuomos konkurso laimėtojas privalo įsipareigoti savo sąskaita ir rizika gauti visus dokumentus, įskaitant, bet neapsiribojant licencijomis, leidimais, sutikimais ir suderinimais, reikalingais naudotis turtu maitinimo veiklai vykdyti.

62. Nuomininkui draudžiama išpirkti nuomojamą turtą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Taisyklių**

**Priedas Nr. 1**

**REIKALAVIMAI MAITINIMO PASLAUGAI**

**I. Bendrieji reikalavimai, keliami teikiamai paslaugai.**

1. Nuomininko personalas turi būti apmokytas kultūringai ir maloniai aptarnauti Teatro žiūrovus bei kitus svečius.
2. Nuomininkas privalo laikytis teikiamų paslaugų kainų skaidrumo.
3. Nuomininkas įsipareigoja Teatro darbuotojams ir spektaklių kūrybinių grupių nariams suteikti ne mažesnę kaip 25 procentų nuolaidą kavinės gėrimams ir valgiams.
4. Patalpose Nr. 1. Nuomininkas įsipareigoja:

* aptarnauti teatro žiūrovus 1 valandą prieš spektaklį (renginį), spektaklio (renginio) ir jo pertraukų metu bei, esant poreikiui, po spektaklio (renginio);
* organizuoti ir aptarnauti priėmimus po spektaklių premjerų, spaudos konferencijų, seminarų ir pan. renginių;
* esant poreikiui aptarnauti teatro svečius VIP patalpoje, esančioje netoli Patalpos Nr. 1.
* esant dideliam žiūrovų srautui, jie turi būti aptarnaujami papildomai ir fojė prie Patalpų Nr. 1.
* Esant poreikiui, aptarnauti Teatro darbuotojus ir spetaklių kūrybinės grupės narius likus ne mažiau kaip 3 valandoms iki spektaklio pradžios.
  + - 1. Patalpose Nr. 2. Nuomininkas įsipareigoja:
* aptarnauti teatro žiūrovus 1 valandą prieš spektaklį (renginį), spektaklio (renginio) ir jo pertraukų metu bei, esant poreikiui, po spektaklio (renginio);
* Esant poreikiui, aptarnauti Teatro darbuotojus ir spektaklių kūrybinės grupės narius likus ne mažiau kaip 3 valandoms iki spektaklio pradžios.

**II. Reikalavimai maistui.**

* 1. Teikiamų maitinimo paslaugų kokybė turi atitikti higienos normų ir kitų maisto tvarkymą reglamentuojančių Lietuvos Respublikos teisės aktų reikalavimus.
  2. Teikdamas maitinimo paslaugas teatro žiūrovams bei svečiams Nuomininkas privalo atsižvelgti į teatrinės įstaigos specifiką ir iš to kylančius reikalavimus asortimentui bei meniu, t.y. sudarant meniu orientuotis į užkandžius, kuriems nereikalingi stalo įrankiai, pasiūlyti firminį teatro gėrimą ir/ ar užkandį, nepardavinėti neestetiškai atrodančių prekių (bulvių traškučių ir pan.) ir pan.
  3. Maistui gaminti naudoti šviežius, kokybiškus produktus.

**Taisyklių**

**Priedas Nr. 2**

Lietuvos nacionaliniam dramos teatrui

**PaRAIŠKA**

„DĖL NEGYVENAMŲJŲ PATALPŲ, ESANČIŲ ADRESU GEDIMINO PR. 4, VILNIUS, BENDRAS PLOTAS - 173,58 M2,NUOMOS“

**A DALIS**

(data)

(surašymo vieta)

|  |  |
| --- | --- |
| Konkurso dalyvio pavadinimas |  |
| Juridinio asmens kodas |  |
| Adresas (buveinė) |  |
| Telefono numeris |  |
| Kredito įstaigos pavadinimas ir adresas, sąskaitos numeris ir kodas |  |

Su Lietuvos nacionalinio dramos teatro turto viešojo nuomos konkurso taisyklėmis bei skelbimu apie Turto nuomos konkursą, kuris buvo paskelbtas 2012-11-09 nacionaliniame dienraštyje „Lietuvos žinios“ susipažinome.

Pažymime, kad atitinkame konkurso taisyklėse nustatytus minimalius kvalifikacinius reikalavimus ir pateikiame šiuos dokumentus, patvirtinančius atitikimą nustatytiems reikalavimams:

|  |  |  |
| --- | --- | --- |
| **Eil. Nr.** | **Dokumento pavadinimas** | **Lapų skaičius** |
|  |  |  |
|  |  |  |
|  |  |  |
|  |  |  |

Nuomojamas patalpas naudosime tik maistui gaminti ir maitinimo paslaugoms teikti, jose vykdoma veikla atitiks Konkurso taisyklių reikalavimus.

Papildomai pateikiama: juridinio asmens registracijos pažymėjimo kopija, įstatų (nuostatų) kopija, patvirtinta antspaudu (jeigu juridinis asmuo privalo turėti antspaudą) ir įgalioto atstovo parašu.

(Už paraiškos pateikimą atsakingo

asmens vardas, pavardė, parašas ir antspaudas)

**\_\_\_\_\_\_\_\_\_\_\_\_\_\_\_\_\_\_\_\_\_**

**Taisyklių**

**Priedas Nr. 3**

Lietuvos nacionaliniam dramos teatrui

**PaRAIŠKA**

„DĖL NEGYVENAMŲJŲ PATALPŲ, ESANČIŲ ADRESU GEDIMINO PR. 4, VILNIUS, BENDRAS PLOTAS 173,58 M2,NUOMOS“

**B DALIS**

(data)

(surašymo vieta)

|  |  |
| --- | --- |
| Konkurso dalyvio pavadinimas |  |
| Juridinio asmens kodas |  |
| Adresas (buveinė) |  |

**Mes siūlome šį nuompinigių dydį:**

|  |  |  |  |
| --- | --- | --- | --- |
| Eil. Nr. | Nuomojamos patalpos | Siūlomas 1 m2  nuompinigių dydis už vieną mėnesį | Siūloma nuompinigių Suma Lt |
| 1. | Patalpos, pastato vidaus plotų eksplikacijoje pažymėtos numeriais 1-23, 1-24, 1-25, 1-26, 1-27, 1-28, 4-10, kurių bendras plotas – 173,58 kv. m. |  |  |

(Už paraiškos pateikimą atsakingo

asmens vardas, pavardė, parašas ir antspaudas)

**\_\_\_\_\_\_\_\_\_\_\_\_\_\_\_\_\_\_\_\_\_**

**Taisyklių**

**Priedas Nr. 4**

**(Turto nuomos konkurso vokų registracijos lapo formos pavyzdys)**

**Turto nuomos konkurso vokų registracijos lapas**

|  |  |  |  |  |  |
| --- | --- | --- | --- | --- | --- |
| **Reg. Nr.** | **Voko pateikimo data** | **Voko pateikimo laikas**  **(minutės tikslumu)** | **Konkurso dalyvis** | **Prašymą užregistravo**  **(vardas, pavardė, parašas)** | **Voką pateikė, registracijos pažymėjimą gavo, su Taisyklėmis susipažino: (vardas, pavardė, parašas)** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Registracija baigta 2012 m. lapkričio d. \_\_\_\_\_\_\_val. \_\_\_\_\_\_min.

\_\_\_\_\_\_\_\_\_\_\_\_\_\_\_\_

**Taisyklių**

**Priedas Nr. 5**

**(konkurso dalyvio registracijos pažymėjimo formos pavyzdys)**

**Konkurso dalyvio registracijos pažymėjimas**

Turto nuomos konkurso registracijos pažymėjimas išduotas **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(**konkurso dalyvio ar jo įgalioto atstovo vardas,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pavardė ir kodas)

**Registracijos numeris**:\_\_\_\_\_\_\_\_\_\_\_\_\_\_\_\_\_\_\_;

**Voko gavimo data bei laikas (minutės tikslumu**)\_\_\_\_\_\_\_\_\_\_\_\_\_\_\_\_\_\_\_\_\_\_;

Komisijos posėdžio vieta (adresas) 344 kab., Gedimino pr. 4, Vilnius;

Komijos posėdžio data ir tikslus laikas **2012 m. lapkričio 21 d., 13 val. 00 min.**

Informuojame, kad vadovaujantis Turto nuomos konkurso taisyklėmis, iki vokų atplėšimo posėdžio pradžios, Jūs privalote pateikti kredito įstaigos išduotą dokumentą, kuriame pažymėta, kad konkurso dalyvis į Lietuvos nacionalinio dramos teatro nurodytą kredito įstaigos sąskaitą sumokėjo pradinį įnašą, lygų paskelbtam 3 mėnesių pradiniam nuompinigių dydžiui.

**Kredito įstaigos ir sąskaitos, į kurią turi būti sumokėtas pradinis įnašas duomenys:** Lietuvos nacionalinis dramos teatras (įmonės kodas 190753924), a/s Nr. LT38 70440 60001394565, AB SEB bankas, kodas 70440.

Konkurso dalyvio registracijos pažymėjimą išdavė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė parašas, išdavimo data)

\_\_\_\_\_\_\_\_\_\_\_\_\_\_\_\_\_